HomeSample Page	You are browsing the archive for 2016 March.
Bome vir woorde 3 by die US Woordfees
Hier is ‘n goeienuusstorie wat ‘n bietjie verlore gegaan het tydens die US Woordfees.
Op Woensdag 2 Maart is ‘n aantal bome geplant by die Hoërskool Lückhoff in die Idasvallei. Bome vir Woorde 3 was ’n amptelike projek van die US Woordfees.
LitNet het reeds oor die storie agter die storie berig, klik hier. Hier is die projekspan: Nevil Hendrickse (Hoërskool Lückhoff), Jan Odendaal (Projekleier), Lyuda Heath (Hoërskool Stellenbosch), Nina Henn (Sonop), Jarryd Burger (Dagbreek) en Marli van Eeden (Sonop).
Prof. Nico Koopman van die Universiteit Stellenbosch het gehelp plant. Agter hom staan Chris Jooste, Hoof van die Hoërskool Lückhoff en Dr Goliath, die kringbestuurder.
Saartjie Botha het gewys sy kan beter spit as die die meeste ander.
Die studente en die leerders het hande gevat en het die bome saam geplant.
Mieke Van Blommestein is die bemarkingsbestuurder van Reliance kompos. Sy het aktief gehelp plant. Reliance het die organiese kompos vir die projek geborg.
Jy is nooit te klein om ’n verskil te maak nie. Willem Pretorius, die voorsitter van die bonsaivereniging, vertel dat bonsai gewoonlik met oorlog verbind is, want die Westerse soldate wat in die Ooste gaan veg het, was die mense wat hierdie kunsvorm in die Weste begin beoefen het. Die Wêreldbonsaivereniging het egter besluit om dit te stop en ’n aantal woude van vrede is geplant. Hier is een so ’n bonsaiwoud. Die leerders van Lückhoff en die studente van die Universiteit Stellenbosch is genooi om saam ’n bonsaiwoud van vrede te onderhou. Dit is ’n langtermynprojek en sal in die Botaniese Tuin plaasvind.
Persoonlike sorg. Die bome is geskenk deur die Botaniese Tuin in Stellenbosch.
Die orkes van die Hoërskool Stellenbosch het die musiek verskaf.
Mag ons vrede ervaar. Mag ons ook aktief vrede nastreef. Dit is my bede op hierdie allerheiligste dag in die Christen-kalender. Net soos honde en katte in vrede KAN saamleef, so moet mense ook leer dat Christene, Moslems, Jode, Hindoes, ateïste en vele meer kan saamleef, kan vriende wees, en saam-saam die wêreld ‘n beter plek kan maak. May we experience peace. May we actively work towards peace. That is my prayer on this, the most holy day on the Christian Calendar. Just like cats and dogs CAN live in peace, so too can Christians, Muslims, Jews, Hindus, atheists and many more take hands, be friends and jointly make the world a better place.
Ek het vanoggend hierdie kiekies geneem van ons honde en katte wat my ma se bed deel. I took these delightful pictures of our cats and dogs sharing my mother’s bed this morning.
Op Donderdag 3 Maart 2016 was ons in die Bonteheuwel om tannie Koelsoem Kamalie en tannie Flori Schrikker se boek, Kook saam Kaaps, bekend te stel.
Dit was ’n feestelike geleentheid, saam met Amore Bekker wat haar onderhoud met die tannies direk uitgesaai het. Soos gewoonlik was Amore wonderlik.
So lyk die tegniese span wat alles reg laat verloop het
Japie Gouws, die uitvoerende direkteur van die ATKV-Groep was baie nou gemoeid met die opdrag om die boek uit te gee. LitNet het vroeër berig oor wat Gouws in Bonteheuwel gesê het, klik hier om dit te lees.
Hendri Warricker, bemarkingshoof van LAPA Uitgewers
Tannie Flori en haar man saam met Amore.
In gesprek met tannie Koelsoem.
In gesprek met tannie Flori.
Tannie Koelsoem se seun Riaz het ook deelgeneem.
Tannie Flori is ’n baie gelowige Christen en tannie Koelsoem ’n baie gelowige Moslem. LAPA het gereël dat die pastoor, pastoor Samuel Africa (links) en die imam, Sjeg Abduragmaan Alexander (regs) ook hulle steun aan die projek toesê.
Sjeg Abduragmaan het gesê ’n mens kan nie kos skei van God nie. Dit was vir hom ’n voorreg om saam met die pastoor op te tree.
Pastoor Africa het gesê Bonteheuwel is altyd om die verkeerde redes in die nuus. “Vandag weet mense daar is meer in Bonteheuwel. Kos bring mense bymekaar, ongeag agtergrond.” God het die twee tannies gekies om daardie boodskap te bring, het hy bygevoeg.
Flame Design het die boek uitgelê. Hier is die mense wat verantwoordelik is vir die mooi boek.
Tannie Flori saam met Tania de Kock, hulle uitgewer by LAPA.
Japie Gouws saam met tannie Flori
Danny Titus, Uitvoerende direkteur: kultuur by die ATKV was ook daar. Hier is hy by tannie Koelsoem.
Carlyn Fransman, van ATKV-Crescendo, het opgetree.
Whaden Johannes, ook van ATKV-Crescendo, was ook deel van die vermaak.
Hemelbesem natuurlik ook.
Herman Bailey (regs) is op die ATKV-direksie. Hier is hy en sy gade saam met Hemelbesem.
Tannie Koelsoem saam met haar familie.
Tannie Flori doen ’n onderhoud met Radio Tygerberg.
Tannie Flori praat met die SABC.
Tannie Koelsoem praat met die SABC.
Soraya Salie van die Bonteheuwel Walking Ladies.
’n Gas blaai deur Kook saam Kaaps.
Nog gaste wat die boek bekyk.
Die rapper YOMA was ook daar.
Cheraldine van der Merwe, van die Vriende van Afrikaans, en Karien Britz, bestuurder: taalaangeleenthede by die ATKV, poseer met Amore.
Toe is daar geëet.
Kook saam Kaaps, deur Koelsoem Kamalie en Flori Schrikker, is by LAPA Uitgewers uitgegee. Klik hier vir meer inligting.
Twee niggies en twee neefs @US Woordfees
Ek het ‘n neef ontdek by die US Woordfees. Jip. ‘n Bloedneef. Hy het nou al afgetree en ons het mekaar vir die eerste keer ontmoet by die Woordfees.
My pa was die jongste van twaalf kinders, so ons was altesaam 36 neefs en niggies. Daar is inderdaad nóg wat ek nog nooit ontmoet nie.
Gou ’n stappie terugneem: Twee van my niggies het opgetree by die Woordfees. My niggie Magda de Vries is redelik bekend in musiekkringe en my niggie, Marinda van Zyl, is besig om bekend te word onder die literatore.
Ek en Marinda het mekaar eers twee jaar gelede “ontdek” toe ek gevra is om haar te gaan sien oor haar vorige boek Wilhelmina Radebe kom kuis. Sy begin toe praat oor Gobabis. Ek noem dat my pa daar gebore is. Sy staan op, gaan haal ’n klein foto’tjie en vra: “Ken jy die mense?”
“Ja,” seg ek. “Dit is my oupa en ouma.”
“Wel,” seg Marinda. “Dit is my oupa en ouma ook.”
Sy was nou op die fees om oor haar volgende roman, Amraal te praat. Marinda se man, Jan, sien my toe en hy roep my nader. “Weet jy wie hierdie man is?”
“Nee,” antwoord ek.
“Louis Muller,” sê die man.
Tóé weet ek. “Jou pa en ma was Dawie en Hannie Muller,” vra ek?
“Ja,” antwoord my neef.
Die joernalis Helené Prinsloo was daar, so sy het hierdie mooi foto van ons saam geneem.
Toe my niggie, Magda, optree, was Louis en sy vrou ook daar. Magda moes oppak, so ek het net een vinnige, swak selfoonfoto van haar en Lous, en Louis se vrou. Sug.
Dit was baie lekker. Ons sal moet kuier nou dat die Woordfees verby is!
Magda tydens die konsert
Magda is op pad na die KKNK toe. As julle nog nie kaartjies het nie, doen julleself ’n guns en gaan kyk! Bespreek hier!
US Woordfees: Haal die vrees uit vis
Op Vrydagoggend 11 Maart het Susina Jooste, die direkteur van The Private Hotel School in Stellenbosch, en Henk Stander, ’n baie ywerige visserman en die algemene bestuurder van Maties se akwakultuureenheid, ‘n baie interessante en prettige praatjie gehou oor vis en seekos. Hulle twee is die skrywers van Die Suid-Afrikaanse vis- en seekoskookboek, wat ook in Engels beskikbaar is as The South African Fish and Seafood Cookbook.
Almal wat wou het ‘n glasie vonkelwyn gekry.
Daar was vars oesters
Mossel- en spekhappies
‘n Lekker gehoor
en praktiese maniere om jou selfoon te gebruik.
Jacques Ensink, die feesfotograaf
US Woordfees: Kiekies van Kô lat ons sing
Adam Small as struggledigter: dit was die tema van Kô lat ons sing wat op Donderdagaand 10 Maart by die US Woordfees opgevoer is deur werkers van Solms Delta, wat bekend staan as die Delta Soetstemme (die koor) en Delta Langbroeke (die koperblasers).
Die Delta Soetstemme
Die Delta Langbroeke
Adriaan Brand, toenmalige trompetspeler vir die Springbok Nude Girls, was aan die stuur van sake.
Saam met die werkers van Solms Delta het ’n groep professionele musikante en akteurs opgetree. Wessel Pretorius, June van Merch, Frazer Barry, Sandy Gertse, Hemelbesem, Koos Kombuis en Zenobia Kloppers het gedigte voorgedra en gesing. Op tromme was Carlo Fabe, Nicholas Turner was op kitaar en Craig Potgieter het die baskitaar gespeel.
Hemelbesem en Wessel Pretorius
June van Merch, Zenobia Kloppers, Frazer Barry en Sandy Gertse
Carlo Fabe op tromme en Craig Potgieter op die baskitaar
Nicholas Turner op akoestiese kitaar
Die hoogtepunt van die aand was toe Adam Small self op die verhoog verskyn en ’n gedig voorgelees het.
Solms Delta was ook verantwoordelik vir die puik opvoering van Philida van de Delta by die US Woordfees, klik die skakel vir foto’s.
Dramatiese protes stop Sjef Snoekie (nie)
Vanoggend se koerant
Sjef Snoekie se vertoning by die US Woordfees is Vrydagaand onderbreek deur betogende studente wat teen verkragting geprotesteer het. Heel links op die foto word Snoekie van die verhoog geboender. Klik hier vir Media24 se berig.
Sekondes voor die protes uitgebreek het.
Marlise Scheepers (ook bekend as Sjef Snoekie) en Mariëtta Kruger was in gesprek oor Marlise se boek Laat die potte sing toe die studente inbars en die twee van die verhoog af jaag.
Volgens die studente het lede van Afriforum snedige opmerkings oor verkragting gemaak, en dat vrouestudente na bewering selfs met verkragting gedreig is tydens ’n vorige betoging. LitNet het gister daaroor berig.
Daar was min geweld tydens gisteraand se betoging, maar wyn is rondgegooi en Marlise se pa was ’n slafoffer. Een meisie het my kamera probeer afvat, maar ek is al deur gevaarlike groepe getakel, so sy het gou bes gegee.
Kampussekuriteit het die groep uiteindelik gevra om te vertrek.
Japie Gouws, hoofbestuurder van die ATKV-Groep, het eergister ’n verklaring teen rassisme uitgereik. LitNet het daaroor berig.
Marlise het onlangs na Suid-Afrika teruggekeer nadat sy by die grootste hotel in die suide van Amerika haar internskap as sjef onder die Marriott Marquis-hotel in Atlanta, Georgia, se uitvoerende sjef, Alexander Busch, voltooi het. Die gesprek het om Amerika gedraai toe die protes begin het.
Sy het ná die groep vertrek het, nie die gesprek verder gevoer nie, en wou eerder almal kalmeer met haar sang.
Voor die dramatiese gebeure het ek ’n aantal foto’s geneem van Marlise en haar ouers met die boek. Klik hier vir ’n meer volledige berig oor Laat die potte sing wat deur LAPA uitgegee word.
As jy meer wil weet van LAPA se ander optredes by die US Woordfees, klik hier.